CELEX: 62011TN0219
Language: el
Date: 2011-04-15 00:00:00
Title: Υπόθεση T-219/11: Προσφυγή της 15ης Απριλίου 2011 — Otero González κατά ΓΕΕΑ — Apli-Agipa (AGIPA)

2.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/16
            
         Προσφυγή της 15ης Απριλίου 2011 — Otero González κατά ΓΕΕΑ — Apli-Agipa (AGIPA)
   (Υπόθεση T-219/11)
   2011/C 194/25
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγων: José Luis Otero González (Βαρκελώνη, Ισπανία) (εκπρόσωπος: S. Correa, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Apli-Agipa SAS (Dormans, Γαλλία)
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση που εξέδωσε το δεύτερο τμήμα προσφυγών στις 14 Φεβρουαρίου 2011 στην υπόθεση R 0556/2010-2, στο μέτρο που δέχεται μερικώς την καταχώριση του σήματος για τα ακόλουθα προϊόντα: «φωτογραφίες, κόλλες για χαρτικά ή οικιακές χρήσεις, χρωστήρες (πινέλα), γραφομηχανές και είδη γραφείου (εκτός των επίπλων), παιδαγωγικό ή εκπαιδευτικό υλικό (εκτός συσκευών), πλαστικά υλικά συσκευασίας (μη περιλαμβανόμενα σε άλλες κλάσεις), τυπογραφικά στοιχεία, στερεότυπα (κλισέ)».
            
         
               —
            
            
               να απορρίψει την υπ’ αριθ. 5.676.721 αίτηση καταχώρισης κοινοτικού σήματος «AGIPA» ως προς το σύνολο των προϊόντων που υπάγονται στην κλάση 16.
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: APLI-AGIPA S.A.S.
   
      Σήμα προς καταχώριση: Το λεκτικό σήμα «AGIPA» (αίτηση υπ’ αριθ. 5.676.721), για προϊόντα της κλάσεως 16.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Ο προσφεύγων
   
      Αντιταχθέν σήμα ή σημείο: Το ισπανικό λεκτικό σήμα «AGIPA» (αίτηση υπ’ αριθ. 2.216.879) και το ισπανικό εικονιστικό σήμα που περιέχει το λεκτικό στοιχείο «a — agipa» (αίτηση υπ’ αριθ. 1.269.511), αμφότερα για προϊόντα της κλάσεως 16.
   
      Απόφαση του τμήματος ανακοπών: Δέχεται εν μέρει την ανακοπή
   
      Απόφαση του τμήματος προσφυγών: Δέχεται εν μέρει την προσφυγή
   
      Προβαλλόμενοι λόγοι: Εσφαλμένη εφαρμογή και ερμηνεία του άρθρου 8, παράγραφος 1, στοιχείο β', του κανονισμού 207/2009.